

**REPUBLIKA HRVATSKA**

**OPĆINSKI SUD U METKOVIĆU**

**URED PREDSJEDNIKA**

**Komisija za provedbu javnog natječaja**

**Broj: 7 Su-338/2020**

**Metković, 11. ožujka 2021. godine**

Sukladno odredbi iz čl. 51. st. 1. Zakona o državnim službenicima (NN 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 135/15, 61/17, 70/19 i 98/19) i čl. 8. st. 1. i 2. Uredbe o raspisivanju i provedbi javnog natječaja i internog oglasa u državnoj službi (NN 78/17), Predsjednica Općinskog suda u Metkoviću imenovala je Komisiju za provedbu Javnog natječaja koja je utvrdila rang listu kandidata prijavljenih na Javni natječaj koji ispunjavaju formalne uvjete iz Javnog natječaja koja objavljuje

**OBAVIJEST KANDIDATIMA O DANU ODRŽAVANJA I NAČINU PROVEDBE**

**POSTUPKA TESTIRANJA**

Testiranje i razgovor kandidata prijavljenih na Javni natječaj objavljen u Narodnim novinama br. 3/2021 od dana 13. siječnja 2021. godine, web stranici ovog suda i na web stranicama Ministarstva uprave za prijam u državnu službu na neodređeno vrijeme, na radno mjesto:

**SUDSKI REFERENT – SUDSKI OVRŠITELJ**

- 1 izvršitelj/ica – na neodređeno vrijeme

**Održat će se dana 29. ožujka 2021. godine s početkom u 09,00 sati u Općinskom sudu u Metkoviću, Metković, Andrije Hebranga 9, sudnica broj 8 (II kat).**

**Kandidati se upozoravaju na poštivanje svih epidemioloških mjera.**

Osobe koje ne ispunjavaju formalneuvjete iz javnog natječaja ili nisu podnijele pravodobnu ili potpunu prijavu, ne smatraju se kandidatima te će istima biti dostavljena obavijest putem elektroničke pošte odnosno pošte.

Za kandidate koji ne pristupe testiranju, smatra se da su povukli prijavu na javni natječaj.

**SADRŽAJ I NAČIN TESTIRANJA:**

Testiranje za radno mjesto sudski referent - sudski ovršitelj sastoji se od:

1. Pismene provjere poznavanja ustroja i poslovanja u sudovima Republike Hrvatske te poznavanje poslova sudskog ovršitelja na kojoj je moguće ostvariti 10 bodova.

2. Razgovora (intervjua) kandidata sa komisijom za provedbu javnog natječaja na koji će biti pozvani kandidati koji su u pismenoj provjeri ostvarili najmanje 5 bodova.

Pismena provjera i intervju vrednuju se bodovima od 0-10 te se bodovi mogu utvrditi decimalnim brojem, najviše na dvije decimale.

Smatra se da su kandidati zadovoljili na pismenoj provjeri poznavanja ustroja i poslovanja u sudovima Republike Hrvatske te poznavanja poslova sudskog ovršitelja ako su ostvarili najmanje 5 bodova .

Na razgovor (intervju) kandidati će se pozvati isti dan putem kontakt telefona navedenog u prijavi kandidati, a koji su koji su ostvarili najmanje pet bodova na pismenom dijelu testa.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0-10 te se smatra da je kandidat zadovoljio na intervjuu ako je dobio najmanje 5 bodova.

Svi kandidati koji pristupe testiranju dužni su sa sobom donijeti identifikacijsku ispravu.

Kandidati koji ne budu mogli dokazati identitet neće moći pristupiti testiranju.

Tijekom održavanja provjere znanja kandidati se neće moći koristiti literaturom i bilješkama, napuštati prostorije ili se služiti mobitelom.

Kandidati koji se budu ponašali suprotno od navedenog, udaljit će se s testiranja i njihov rezultat neće se bodovati.

Pravni i drugi izvori za pripremanje kandidata za testiranje:

1. Sudski poslovnik („Narodne novine“ 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18 i 81/19, 39/20, 47/20 ) - [www.nn.hr](http://www.nn.hr)

2. Zakon o sudovima („Narodne novine“ 28/13, 33/15, 82/15, 82/16 , 67/18, 126/19, 130/20) - [www.nn.hr](http://www.nn.hr)

3. Ovršni zakon („Narodne novine“ 112/12, 25/13, 93/14, 55/16, 73/17 i 131/20) i to čl. 2., čl. 47.-49., čl. 89., čl. 137.-141. i čl. 144.-150.

Nakon provedenog testiranja i intervjua, Komisija utvrđuje rang-listu kandidata prema ukupnom broju ostvarenih bodova na testiranju i intervjuu.

Komisija dostavlja čelniku tijela izvješće o provedenom postupku koji potpisuju svi članovi komisije. Uz izvješće se prilaže rang lista kandidata prema ukupnom broju bodova ostvarenih na testiranju i intervjuu.

Čelnik tijela donosi rješenje o prijmu u državnu službu, koje će biti objavljeno na web stranici Općinskog suda u Metkoviću i Ministarstva uprave.

KOMISIJA ZA PROVEDBU JAVNOG NATJEČAJA

DNA:

kandidatima koji su zadovoljili formalne uvjete (obavijest od 11. ožujka 2021.g.) putem web stranice Općinskog suda u Metkoviću uz obavijest putem elektroničke pošte